**NEM CSUPÁN HOLLYWOOD NAGYJAI, DE A LEXUS UX IS FELTŰNT A VELENCEI FILMFESZTIVÁL VÖRÖS SZŐNYEGÉN**

**A lángvörös ruhába öltözetett Lexus UX 250h is jelen volt az Európa egyik legrangosabbjának számító Velencei Filmfesztivál nyitányán, számos híresség társaságában csillogva a vörös szőnyegen, a Lexus ugyanis immár harmadik éve szerepel a Velencei Nemzetközi Filmfesztivál, a La Biennale di Venezia szponzoraként. A VIP vendégeket 35 autóból álló Lexus-flotta szállította, köztük olyan hírességek is megtapasztalhatták a vadonatúj Lexus UX crossover és a vadonatúj Lexus ES felsőkategóriás luxuslimuzin kényelmét, mint Brad Pitt, Scarlett Johansson, Jude Law, John Malkovich, Adam Driver, Penelope Cruz, Laura Dern, Mel B, Juliette Binoche, Stacy Martin, vagy épp Catherine Deneuve.**

A prémium kompakt crossover szegmens egyetlen hibrid modelljét, a Lexus UX 250h-t érte a megtiszteltetés, hogy a VIP vendégeket elszállítsa a hivatalos vetítésekre az augusztus 28. és szeptember 7. között megrendezett 76. Velencei Nemzetközi Filmfesztiválon. Brad Pitt, az ‘Ad Astra’ című film főszereplője és a Fesztivál egyik legnevesebb sztárja is egy Lexus UX 250h utasteréből lépett ki a vörös szőnyegre. A Lexus immár harmadik éve a Fesztivál hivatalos autós szponzora; a márka erre az alkalomra egy 35 öntöltő hibrid autóból álló flottát állított össze, amelynek feladata a hírességek szállítása a rendezvény idején. A mozihoz hasonlóan a Lexus is arra törekszik, hogy lenyűgöző élményeket kínáljon – ami az autógyár esetében kiváló minőségű autókban és a japán vendégszeretet különleges élményében testesül meg. A Lexus célja, hogy a funkciót érzelemmé. a teljesítményt innovációvá, a technológiát pedig szenvedéllyé változtassa. Kiváló termékek, maximális figyelem a legapróbb részletekre is, kifogástalan minőség, a kézműves kidolgozás és az innovatív technológiák tökéletes összhangja… hogy csak néhányat említsünk azokból az értékekből, amelyek Velencében összekötik a Lexust és a díjnyertes filmkészítőket.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com